**Ministru kabineta noteikumu projekta**

**„****Grozījumi Ministru kabineta 2010.gada 2.februāra noteikumos**

**Nr.104 „Pārtikas uzņēmumu atzīšanas un reģistrācijas kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | [Pārtikas aprites uzraudzības likuma](http://likumi.lv/ta/id/47184-partikas-aprites-uzraudzibas-likums) [5. panta](http://likumi.lv/ta/id/47184-partikas-aprites-uzraudzibas-likums#p5) ceturtā daļa, [Brīvas pakalpojumu sniegšanas likuma](http://likumi.lv/ta/id/208269-brivas-pakalpojumu-sniegsanas-likums) [15. panta](http://likumi.lv/ta/id/208269-brivas-pakalpojumu-sniegsanas-likums#p15) piektā daļa,  Ministru kabineta 2014.gada 2.septembra sēdes protokola Nr. 46 32. § 4. punkts,  Ministru kabineta 2015.gada 20.oktobra sēdes protokola Nr. 55 19. § 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Patlaban spēkā ir Ministru kabineta 2010.gada 2.februāra noteikumi Nr.104 „Pārtikas uzņēmumu atzīšanas un reģistrācijas kārtība” (turpmāk – noteikumi Nr.104). Ievērojot Ministru kabineta 2015.gada 20.oktobra sēdē nolemto (protokola Nr.45 19.§ 1.punkts) par Valsts kontroles norādītajiem visu ministriju pienākumiem būvniecības jomas sakārtošanā, kā arī izvērtējot Pārtikas un veterinārā dienesta (turpmāk – dienests) funkcijas, atbildību un pilnvaras, noteikumos Nr.104 ir jāizdara grozījumi, nosakot, ka dienests, uzsākot pārtikas uzņēmumu reģistrācijas vai atzīšanas procesu, pārbauda, vai akts par pārtikas uzņēmuma būves vai telpu grupas pieņemšanu ekspluatācijā ir reģistrēts Nekustamā īpašuma valsts kadastra informācijas sistēmā un vai reģistrētais lietošanas veids atbilst attiecīgā uzņēmuma veicamajai darbībai. Noteikumos ir noteikta prasība, ka būvēm un telpu grupām, kurās atrodas pārtikas uzņēmums, ir jābūt nodotām ekspluatācijā, kā arī to lietošanas veidam jāatbilst veicamajai darbībai. Pārtikas uzņēmums, kura dokumentācija nebūs sakārtota līdz 2021.gada 31.decembrim, tiks izslēgts no Pārtikas un veterinārā dienesta uzraudzības objektu reģistra.  Saskaņā ar Ministru kabineta 2014.gada 2.septembra sēdē nolemto (protokola Nr.46 32.§) noteikumi Nr.104 ir precizēti, tajos nosakot informāciju, kas dienestam ir jānosūta pašvaldībām.  Lai dienests saņemtu nepieciešamo informāciju, noteikumos Nr. 104 ir nepiesciešams norādīt sadarbības ierosinājumu Valsts zemes dienestam. Ievērojot noteikumos Nr. 104 ietverto jauno punktu, iestādes sadarbosies, pamatojoties uz Valsts pārvaldes iekārtas likuma 54. pantā noteikto.  Patlaban valstī nav vienotas informācijas sistēmas, kurā būtu pieejama dati par ēku nodošanu ekspluatācijā, turklāt šī informācija nav pieejama visām būvvaldēm. Dienestam saziņa ar pašvaldībām būtu liels slogs, lai noskaidrotu attiecīgo informāciju. Datus par būvju nodošanu ekspluatācijā ir nepieciešams iegūt viegli pieejamā veidā. Tā kā Valsts zemes dienests gada laikā informāciju par to, vai akts par būves vai telpu grupas pieņemšanu ekspluatācijā ir reģistrēts, plāno ievietot Nekustamā īpašuma valsts kadastra informācijas sistēmā, noteikumos jāparedz, ka informāciju par būvju nodošanu ekspluatācijā dienests pārbaudīs tikai tad, kad Valsts zemes dienests būs pilnveidojis Nekustamā īpašuma valsts kadastra informācijas sistēmu.  Lai nodrošinātu noteikumu jauno normu izpildi, dienestam nepieciešamas 13 pieejas Nekustamā īpašuma valsts kadastra informācijas sistēmai (11 pieejas teritoriālajām struktūrvienībām un divas – centrālajai pārvaldei). Ar šīm pieejām dienests nodrošinās informācijas ieguvi ne tikai par pārtikas uzņēmumiem, bet arī pārējiem objektu veidiem, kam nepieciešama reģistrācija dienesta uzraudzības objektu reģistrā (piemēram, dzīvnieku barības apritē iesaistītajiem uzņēmumiem, dzīvnieku patversmēm, veterinārmedicīniskās darbības uzņēmumiem, dzīvnieku savākšanas centriem u.c.).  Noteikumu projektā tiek reglamentēta dienesta rīcība gadījumos, ja tās būves vai būves telpu grupas funkcija, kurā plānots ierīkot pārtikas uzņēmumu, neatbilst Nekustamā īpašuma kadastra informācijas sistēmā reģistrētajam lietošanas veidam.  Lai nodrošinātu operatīvu atbilstošas informācijas iegūšanu Nekustamā īpašuma kadastra informācijas sistēmā, nepieciešams papildināt noteikumu Nr.104 pielikumu, paredzot, ka iesniegumā pārtikas uzņēmuma atzīšanai vai reģistrācijai tiek norādīts arī attiecīgās būves, telpas vai telpu grupas kadastra apzīmējums.  Tā kā 2015.gada 1.jūlijā stājās spēkā jauni nosacījumi par publiskajām ēkām (Ministru kabineta 2015.gada 30.jūnija noteikumi Nr.331 “Noteikumi par Latvijas būvnormatīvu LBN 208-15 "Publiskas būves"), pārreģistrējot telpu grupas lietošanas veida atbilstību veicamajai darbībai, vienlaikus tiek pārbaudīta arī vides pieejamība. Lai nodrošinātu vides pieejamību, daudziem pārtikas uzņēmumiem būs jāveic pārbūve, bet projekta izstrādei, saskaņošanai un pārbūvei ir nepieciešami trīs līdz pieci gadi. Tādēļ ir jāpapildina noteikumu Nr.104 noslēguma jautājums, nosakot, ka datu aktualizācijas termiņš ir pieci gadi. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Ministru kabineta 2005.gada 22.februāra noteikumos Nr.142 “Pārtikas un veterinārā dienesta nolikums” (turpmāk – noteikumi Nr.142) noteikts, ka dienesta darbības mērķis ir nodrošināt patērētājiem nekaitīgas un drošas pārtikas, dzīvnieku barības, dzīvnieku izcelsmes blakusproduktu (kas nav derīgi cilvēku patēriņam) un veterināro zāļu kvalificētu un efektīvu valsts uzraudzību un apriti, kā arī dzīvnieku veselības un labturības, ciltsdarba, nepārtikas preču drošuma un fitosanitāro robežkontroles prasību ievērošanu. Savukārt dienesta funkcijas atbilstoši noteikumiem Nr.142 ir īstenot valsts uzraudzību un kontroli pārtikas (tai skaitā materiālu un izstrādājumu, kas paredzēti saskarei ar pārtiku), dzīvnieku barības, dzīvnieku izcelsmes blakusproduktu (kas nav derīgi cilvēku patēriņam), veterināro zāļu aprites, dzīvnieku veselības, labturības un ciltsdarba jomā, kā arī nodrošināt nepārtikas preču drošuma un fitosanitāro robežkontroli.  Ņemot vērā dienesta pilnvaras un iespējas, kā arī Valsts kontroles doto uzdevumu, dienests kadastra informācijas sistēmā var pārbaudīt būvju un telpu grupu lietošanas veida atbilstību plānotajai darbībai, pirms uzsāk jauna pārtikas uzņēmuma reģistrāciju un atzīšanu.  Paredzamie grozījumi neatceļ spēkā esošās normas vispārējos tiesību aktos, kā arī neliedz atbildīgajām valsts un pašvaldības iestādēm pildīt to pienākumus vispārējo prasību kontrolē un uzraudzībā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz pārtikas uzņēmumiem, kas plāno iesaistīties pārtikas apritē. Dienesta uzraudzības objektu reģistrā 2016.gada sākumā bija 35412 uzņēmumu, tai skaitā 1250 atzīti. Starp tiem ir arī dzīvnieku izcelsmes blakusproduktu uzņēmumi un saskarei ar pārtiku paredzēto materiālu un izstrādājumu aprites uzņēmumi. No jauna atzīti 2013.gadā tika 100, 2014.gadā – 70 un 2015.gadā – 89 uzņēmumi. No jauna reģistrēti 2013.gadā tika 3668, 2014.gadā – 3217 un 2015.gadā – 3265 uzņēmumi. Darbību 2013.gadā ir pārtraukuši 3202 uzņēmumi, 2014.gadā – 2321 uzņēmums un 2015.gadā – 2444 uzņēmumi, un attiecīgi ir apturēta to darbība. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs pārtikas uzņēmumiem, kas uzsāks atzīšanas un reģistrācijas procedūru, netiks palielināts, jo dienestam būs pieeja Nekustamā īpašuma valsts kadastra informācijas sistēmai, kurā ir norādīta informācija attiecīgās būves vai telpu grupu lietošanas veidu. |
| 3. | Administratīvo izmaksu monetārs novērtējums | Administratīvo izmaksu novērtējums mērķgrupai, ko veido juridiskas personas, nepārsniedz 2000 *euro* gadā, bet fiziskām personām nepārsniedz 200 *euro*. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 16,6 | 15,3 | 15,3 |
| 2.1. valsts pamatbudžets | 0 | 0 | 16,6 | 15,3 | 15,3 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | –16,6 | 0 | 0 |
| 3.1. valsts pamatbudžets | 0 | 0 | **–**16,6 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |
|  |  |  |
| 5. Precizēta finansiālā ietekme: | X |  | –16,6 | **–**15,3 | **–**15,3 |
| 5.1. valsts pamatbudžets | –16,6 | **–**15,3 | **–**15,3 |
| 5.2. speciālais budžets |  |  |  |
| 5.3. pašvaldību budžets |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Papildinot noteikumus Nr.104 ar 27.2 punktu, ir nepieciešams noteikt dienestam jaunas funkcijas, kas neietilpst tā kompetencē. Lai dienestam būtu iespēja nosūtīt pašvaldībām informāciju par pārtikas uzņēmumiem, kas iepriekšējā mēnesī svītroti no dienesta uzraudzības objektu reģistra, jānodrošina jauna darbavieta, kurai ik gadu ir nepieciešams valsts budžeta finansējums 15 322 *euro* apmērā. Funkcijas nodrošināšanai ir nepieciešamas 1 750 darba stundas gadā, jo informācijas sagatavošanai par vienu uzņēmumu tiks patērētas vidēji 30 minūtes. Izmaksas par tiešajiem izdevumiem veido 14 965,52 *euro*: eksperta likme mēnesī – 970 *euro*, darba devēja valsts sociālās apdrošināšanas obligātās iemaksas mēnesī – 228,82 *euro*, piemaksa par aizvietošanu (30% + VSAOI) – 359,65 *euro,* veselības un nelaimes gadījumu apdrošināšana – 220 *euro.* Aprēķins: (970 *euro* + 228,82 *euro*) x 12 mēneši + 359,65 *euro* + 220 *euro=* 14 965,52 *euro* gadā.  Vienreizējās izmaksas, kas ietver datorkomplekta (dators, printeris, licences) iegādi, ir 1300 *euro*, un tās netiek ietvertas turpmāko gadu aprēķinos.  Turklāt dienestam ir nepieciešams finansējums netiešiem izdevumiem 356,86 *euro* apmērā: 137,61 *euro* par sakaru pakalpojumiem (telefonsarunas, internets), 72,25 *euro* par informācijas tehnoloģijas pakalpojumu (licenču atjaunošana, datubāžu uzturēšana), 147 *euro* biroja preces iegādei (veidlapas, toneri, kancelejas preces)*.* Aprēķins: 356,86 *euro* + 137,61 *euro* + 147 *euro* = 356,86 *euro.*  Finansējuma pieprasījums turpmākos gados ir nepieciešams 15 322 *euro* apmērā. Aprēķins: 16 622 *euro* – 1300 *euro* = 15 322 *euro.* | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ar minēto finansējumu tiks nodrošināta informācijas nosūtīšana pašvaldībām par jebkuru dienesta uzraudzības objektu svītrošanu no reģistra.  Finansējums 2018.gadam un turpmākajiem gadiem tiks pieprasīts 2018.gada budžeta projekta izstrādes procesā, iesniedzot MK kopā ar visu ministriju un citu centrālo valsts iestāžu pieprasījumiem jaunajām politikas iniciatīvām. | | | | |

*Anotācijas IV un V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks ievietots Zemkopības ministrijas tīmekļa vietnē publiskai apspriešanai. |
| 2. | Sabiedrības līdzdalība projekta izstrādē | Projekts tiks nosūtīts saskaņošanai biedrībām „Lauksaimnieku organizāciju sadarbības padome”, „Latvijas Pārtikas uzņēmumu federācija”, „Latvijas Pārtikas tirgotāju asociācija, ”Latvijas tirgotāju asociācija” „Zemnieku saeima”, „Latvijas Lauksaimniecības kooperatīvu asociācija” un „Latvijas Pašvaldību savienība”. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

08.08.2016. 13:04

1540

L.Jirgensone

67027115, Liene.Jirgensone@zm.gov.lv